บีบหัวใจ เซอร์บิ ลงมือฆ่าคนรักใน นาคิน แค้นรักนางอสรพิษ
แฟนๆซีรีส์ นาคิน แค้นรักนางอสรพิษ เตรียมน้ำตาท่วมจอได้เลย เพราะถึงเวลาทวงความแค้นของนางพญานาคิน เบล่า (เซอร์บิ จโยติ) ต้องลุ้นกันว่าเธอจะเชือดคนที่เธอทั้งรักทั้งแค้นฝังใจอย่าง มาฮี (เพิร์ล วี ปุรี) ได้ลงจริงๆหรือไม่? โดยเรื่องราวเกิดขึ้นระหว่างที่ตามหานาคมณี เบล่า (เซอร์บิ) ตกลงใจจะกำจัด มาฮี (เพิร์ล) โดยใช้พิษนาคิน แต่เธอกลับรู้สึกเสียใจ เพราะพบว่า มาฮี รักเธอหมดหัวใจ>> อ่านเรื่องย่อนิยายทุกเรื่อง คลิกที่นี่ <<ฉากนี้เรียกว่าบีบคั้นหัวใจสุดๆของ เซอร์บิ เพราะ เซอร์บิ ต้องป่วยแต่ก็ต้องลงมือแก้แค้นทั้งที่ก็เสียใจ หลากหลายอารมณ์จน เพิร์ล แซว เซอร์บิ ว่าจบเรื่องนี้เมื่อไหร่ให้รีบไปหาจิตแพทย์ได้เลย เพราะไบโพลาร์อาจถามหาได้ (ฮา) ถึงตอนถ่ายจริง เซอร์บิ มีอาการป่วยเพราะเสียพลังนาคินไป แถมวันนี้ก็มีจันทรุปราคาซึ่งต้องตามหานาคมณีให้ทัน และไหนจะต้องกำจัด เพิร์ล อีก แต่ด้วยความรัก เซอร์บิ จึงมอง เพิร์ล ด้วยสายตาเศร้าก่อนจะขอกอดลาเป็นครั้งสุดท้าย เซอร์บิ ยิ่งอ่อนแรงรีบวิ่งเข้าไปในห้องน้ำหวังว่าน้ำจะช่วยให้ดีขึ้น แต่ก็ดันลื่นล้ม ดีที่ เพิร์ล เข้ามารับไว้และกอดกันหวานซึ้งอีกครั้ง เพิร์ล ยังไม่รู้ตัวว่ากำลังจะตาย ส่วน เซอร์บิ ก็อ่อนแรงลงเรื่อยๆ มาร่วมลุ้นและเตรียมซับน้ำตาไปพร้อมกันวันนี้ 18.00 น. ทางช่อง 8.
แฟนๆซีรีส์ นาคิน แค้นรักนางอสรพิษ เตรียมน้ำตาท่วมจอได้เลย เพราะถึงเวลาทวงความแค้นของนางพญานาคิน เบล่า (เซอร์บิ จโยติ) ต้องลุ้นกันว่าเธอจะเชือดคนที่เธอทั้งรักทั้งแค้นฝังใจอย่าง 
นาคิน แค้นรักนางอสรพิษ,นิยาย,มาฮี,เซอร์บิ จโยติ,เพิร์ล วี ปุรี,เบล่า,ฉากฆ่าคนรัก,ละคร